X                 CHAUCER S KNIGHTES TALE.

Wei ought I sterve in wanhope and distresse;

Farwel my lyf and al my jolynesse.

Alias ! why playnen folk so in comune

Of purveance of God, or of fortune,

That yeveth him ful ofte in many a gyse

Wei better than thei can hemself devyse ?

Som man desireth for to,have richesse,

That cause is of his morthre or gret seeknesse.

And som man wolde out of his pnsoun fayn.,

That in his hous is of his mayne slayn.                   400

Infinite harnaes ben in this mateere;

We wote nevere what thing we prayen heere.

We faren as he that dronke is as a mows.

A dronke man wot wel he hath an hous,

But he not nat which the righte wey is thider,

And to a dronke man the wey is slider,

And certes in this world so faren we,

We seeken faste after felicite,,

But we gon wrong ful ofte trewely.

Thus may we seyen alle, and namely I,                 410

That wende have had a gret opimoun,

That yif I mighte skape fro pnsoun,

Than had I be in joye and perfyt hele,

Ther now I am exiled fro my wele.

Syn that I may not se yow, Emelye.,

I nam but deed; tlier nys no remedye/'

Uppon that other syde Palomon,
Whan he wiste that Arcite was agoon,
Such sorwe maketh, that the grete tour
Resowneth of his yollyng and clamour,                  420

The pure feteres of his schynes grete
Weren of his bitter salte teres wete.
" Alias !" quod he, " Arcita, cosyn myn,
Of al cure strif, God woot, the fruyt is thin.
Thow walkest now in Thebes at thi large,
And of my woo thou yevest litel charge.
Thou maiste, syn thou hast wysdom and manhede,
Assemble al the folk of oure kynrede,
And make a werre so scharpe in this cite,
That by som aventure, or by som tret65                 430

Thou mayst hire wynne to lady and to wyf,
For whom that I moste needes leese my lyf,
For as by wey of possibility
Syn thou art at thi large of prisoun free,
And art a lord, gret is thin a vantage,
More than is myn, that sterve here in a kage.